

# JÕELÄHTME VALLAVALITSUS

Keskkonnaamet

Päästeamet 07.02.2025 nr 6-4/956

**Saha küla Ida-Alma ja Kirde-Alma maaüksuste ning lähiala detailplaneering**

Teatame, et **Saha küla Ida-Alma ja Kirde-Alma maaüksuste ning lähiala detailplaneeringu avalik väljapanek toimub 17.02.–18.03.2025 ning avalik arutelu toimub Jõelähtme vallamajas 25.03.2025 kell 16:00.**

Saha küla Ida-Alma ja Kirde-Alma maaüksuste ning lähiala detailplaneeringu koostamine algatati Jõelähtme Vallavolikogu 12.10.2023 otsusega nr 149.

Planeeritavasse alasse on haaratud alljärgnevad maaüksused: Ida-Alma (katastritunnusega 24501:001:1840); Kirde-Alma (katastritunnusega 24501:001:2230); osa munitsipaalomandis olevast Nurme tee lõik 1 maaüksusest (katastritunnusega 24501:001:1837). Juurdepääs maaüksustele on tagatud munitsipaalomandis olevalt Nurme tee lõik 1 teelt.

Maaüksused paiknevad Saha küla põhjaosas, ümbritsetuna hoonestatud Nurme ja Väike-Pullimäe maaüksustest ja hoonestamata Suur-Pullimäe, Alma ja Põhja-Alma maaüksustest. Lõunast ja läänest piirneb Ida-Alma maaüksus Rebala muinsuskaitsealaga.

Detailplaneeringu eesmärgiks on jagada Kirde-Alma maaüksus kaheks elamumaa krundiks ja üheks transpordimaa krundiks ning muuta Ida-Alma maaüksuse sihtotstarve elamumaaks. Detailplaneering sisaldab ettepanekut kehtiva üldplaneeringu muutmiseks hoonete vahelise kauguse osas.

Detailplaneeringu avalikul väljapanekul olevate materjalidega saab tutvuda avaliku väljapaneku ajal Jõelähtme valla kodulehel ([joelahtme.kovtp.ee](http://www.joelahtme.ee)).

Arvamused ning ettepanekud saata detailplaneeringu avaliku väljapaneku jooksul e-posti aadressile kantselei@joelahtme.ee või paberkandjal Jõelähtme Vallavalitsusele aadressil Postijaama tee 7, Jõelähtme küla, 74202, Jõelähtme vald.

Arutelul osalemiseks palume registreerida end hiljemalt 24.03.2025 e-posti aadressil kantselei@joelahtme.ee.

Lugupidamisega

(digitaalset allkirjastatud)

Andrus Umboja

vallavanem

Gerli Liivoja 6054879

gerli@joelahtme.ee